Source: http://hir3.hu/magazin/1/98160/orbant_biralja_solyom_laszlo_a_valasztasi_regisztracio_miatt
Timestamp: 2018-04-19 21:08:02
Document Index: 19924931

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Orbánt bírálja Sólyom László a választási regisztráció miatt - hir3.hu
2012.11.13. 09:31 | Szerző: hvg.hu
A korábbi államfő szerint az Ab nyáron, a bírák nyugdíjazásáról szóló döntésekor kiderült, hogy a testület mennyire megosztott, és közel áll ahhoz, hogy letérjen arról az útról, amit magának 1990 óta kijelölt. Két nagy próba áll az Alkotmánybíróság előtt. Az egyik - amely már az Alkotmánybíróság előtt van - az átmeneti rendelkezések vizsgálata az ombudsman kezdeményezésére - írja Sólyom László az Origón közzétett esszéjében.
A másik rendelkezést pedig a napokban hozta meg az Országgyűlés: ez az általános választójog korlátozása az átmeneti rendelkezésekben azokra, akik regisztráltatják magukat. Az "alkotmányosság akarása", az alkotmányosságért való felelősség megkívánja, hogy az arra jogosultak ezt a módosítást és annak törvényi végrehajtását az Alkotmánybíróság elé vigyék - reagált arra a hvg.hu-n a múlt héten megjelent hírre, mely szerint a Fidesz mégsem akar előzetes normakontrollt kérni a testülettől a törvény hatálybalépése előtt, és arra számítanak, hogy ezt Áder János teszi majd meg. "Ezek a döntések az Alkotmánybíróság saját jövőjét és az alkotmányosság jövőjét is eldöntik Magyarországon" - figyelmeztetett Sólyom.
"Ez a kutya nem az a kutya"
Cikkében bírálja Orbán Viktort - a miniszterelnök nevének leírása nélkül - döglött kutyás hasonlata miatt. Sólyom szerint "ez a kutya nem az a kutya", és hiába állítja azt, hogy Alkotmánybíróság a nyári döntésében megsemmisítette a bírák nyugdíjazására vonatkozó összes előírást, mert az Európai Unió Bírósága nemcsak azokkal a passzusokkal foglalkozott, amiket az Ab kilőtt. Az Európai Unió Bírósága Sólyom szerint érintette ítéletében az Alaptörvény átmeneti rendelkezéseit is, "amelyben a bírákról szóló, megsemmisített törvényhez hasonló szabályok vannak".
"Nem döntött az Alkotmánybíróság a megsemmisített törvényen alapuló egyedi határozatok érvényességéről sem, amellyel a bírák jogviszonyát megszüntették" - írja a volt köztársasági elnök. Ezért a volt államfő úgy véli, "az átmeneti rendelkezések megfelelő részeit hatályon kívül kell helyezni".
Sólyom cinikusnak nevezte az Országos Bírósági Hivatal (OBH) elnökének nyilatkozatait is - szintén nem említve Handó Tünde nevét -, mert szerinte "a bírák egyéni perlésre utasítása cinikus, és sokukat belenyugvásra készteti. A jogalkotó pedig törvénytervezettel reagált az alkotmánybírósági határozatra: másfajta részletszabályok alkotmányba foglalásával, amit az Alkotmánybíróság már nem vizsgálhatna felül."
Szerinte "a szolgálati idő felső korhatárának leszállítása (…) csakis fokozatosan történhet. Mindkét bíróság indokolásából valamilyen mozgó skála következik: a 65 év feletti bírót sem lehet máról holnapra nyugdíjba küldeni, de annál rövidebb átmeneti idő elegendő, minél közelebb van a bíró az eddigi hetvenéves korhatárhoz. Azonban a legrövidebb átmeneti időnek is egy évnél hosszabbnak kell lennie a bíróság szerint, amely azzal példálózik, hogy másfelől Magyarországon a nyugdíjkorhatár hároméves megemelését nyolc év alatt hajtják végre." Szerinte az idő előtt nyugdíjba küldött bírákat "az eredeti állapot helyreállítása illeti meg, minden egyéb feltétel nélkül".
A korábbi államfő figyelmeztetett arra is, hogy az uniós "bíróság ítéletének végre nem hajtását az Európai Unió keményen" bünteti: "évente frissített közleményekben olvasható a visszatartó erejüket tekintve szinten tartott bírságok nagysága".
Sólyom László óvatosan ugyan, de bírálta az Alkotmánybíróság kormánytöbbség által jelölt és megválasztott új bíráit is "masszív ellenállásuk" miatt. Mint ismeretes, a testületen belül a döntéskor szavazategyenlőség alakult ki, és végül az Ab elnökének szavazata döntött - aki egyben a semmisítő határozatot is megfogalmazta. Szerinte az Ab nem térhet le arról az útról, melyet még az első testület az 1990-es években - amikor ő volt az elnök - kijelölt. "Az első Alkotmánybíróság mindent megtett, hogy meghonosítsa 'a közös európai alkotmányos hagyományt', és annak további fejlődésében részt vegyen" - írta Sólyom, arra is utalva, hogy elvi szinten még az alkotmányozó kormánypártok is ezt az utat akarták követni, hiszen azt tervezték, hogy egy az egyben átültetik az alkotmányba az EU Alapjogi Kartáját., amelyek ellentmondanak az alapelveinek.
8. szafika | 2014.01.02 07:02:43 szafika	2014.01.02 07:02:43 Moderálást kérek
7 . Úgy legyen !!!!!!!!!!!!!
7. xxxxxxxxxxxxxxxxxx | 2013.12.20 14:03:48 xxxxxxxxxxxxxxxxxx	2013.12.20 14:03:48 Moderálást kérek
Remélem nem csak a bicskája törik bele, hanem az összes foga is!
6. Nemértem | 2013.12.19 18:25:56 Nemértem	2013.12.19 18:25:56 Moderálást kérek
Mi az, hogy gyúrni kell? A "mi" Tákolmányunk márványba van vésve, azt ne, gyúrmázzuk :-)
Bár a "mi" miniszterelnökünk olyan szép, okos, és főleg erős, hogy még a márványt is átgyúrja.
5. xxxxxxxxxxxxxxxxx | 2013.12.16 23:01:54 xxxxxxxxxxxxxxxxx	2013.12.16 23:01:54 Moderálást kérek
Az alkotmányt úgy kell gyúrmálni, az alkotmánybírósággal együtt, hogy :
1 §.) A főnöknek van igaza!
2 §.) Ha a főnöknek nem lenne igaza, az 1. §. lép életbe!
Aztán punk-tum!
4. Nemértem | 2013.12.11 18:00:23 Nemértem	2013.12.11 18:00:23 Moderálást kérek
"Sólyom egy rendes ember"
Pont ezért nem hallgatnak rá Orbánék.
3. Viski Laszlo | 2013.12.11 17:31:00 Viski Laszlo	2013.12.11 17:31:00 Moderálást kérek
Solyom egy nem tul ertelmes ember, ha csak most esik le neki a tantusz. Az o ideje alatt is szamos torveny ment at, ami egyertelmuen alkotmanyellenes. Sot, az uj alaptorveny maga "alkotmanyellenes". Tele van olyamivel, ami mar reg kifogasolnia kellet volna.
2. virág | 2012.11.13 21:11:14 virág	2012.11.13 21:11:14 Moderálást kérek
Sólyom egy rendes ember és ráadásul jobboldali. Érdemes lenne hallgatni rá...
1. Nemértem | 2012.11.13 16:39:42 Nemértem	2012.11.13 16:39:42 Moderálást kérek
Piszok, hozzá nem értő, kommunista bérenc
Eddig minden bírálóra ezt (vagy még rondábbakat) mondtak